Just Like a Woman

«Just Like a Woman» er ein song skriven av Bob Dylan på albumet Blonde on Blonde frå 1966. Songen vart gjeven ut som singel og nådde 33. plass i USA. Musikkmagasinet Rolling Stone rangerte songen på 230. plass på lista deira over dei 500 største songane gjennom tidene.

Dylan skreiv denne balladen på hausttakkefesten i 1965 då han turnerte i Kansas City. Songen var visstnok inspirert av Edie Sedgwick, som ofte var ved Andy Warhol sin Factory på tida då Dylan vart introdusert for Warhol. Det vert òg sagt at «Just Like A Woman» omhandlar forholdet til visesongaren Joan Baez.

Songen har vorte kritisert for påstått kvinnehat i teksten.  Alan Rinzler skildrar i boka si Bob Dylan: The Illustrated Record songen som «eit mektig karakterdrap...den mest spotske, vemmelege audmjukinga Dylan gjorde av sine tidlegare kjærastar.» Musikkritikaren Paul Williams skriv derimot i boka si Bob Dylan: Performing Artist, Book One 1960 - 1973 at Dylan syng heile songen i ein kjærleg tone. Bill Janovitz skriv i meldinga på Allmusic at Dylan verkar å vere på defensiven, som om han hadde fått skulda for samanbrotet til kvinna, og så tar på seg noko av skulda. Janovitz konkluderer med at det ikkje er kvinnehatande å sjå på eit personleg forhold frå synspunktet til dei som er involvert, anten der er ein mann eller ei kvinne. Det er ingenting i teksten som indikerer at Dylan ikkje har respekt for, eller hatar, kvinner generelt.

Songen vart ikkje gjeven ut på singel i Storbritannia, men utgåva til Manfred Mann nådde 10. plass der i 1966. 

Andre utgåver
Andre artistar og band som har spelt songen er mellom andre The Kooks, Nina Simone, Gregg Allman, Joe Cocker, Van Morrison, Jeff Buckley, Manfred Mann, Rod Stewart, Richie Havens, Something Corporate og  Counting Crows.

Norske versjonar
Det er skrive minst fire forskjellige, norske tekstar til songen. 

 Norsk tittel  Tekstforfattar  Artist  År  Album Akkurat som ei dame  Jan Erik Vold  Kåre Virud  1977  Virud synger Vold skriver Dylan (H)ode til Bob  Herodes Falsk, Jahn Teigen og Tom Mathisen  Prima Vera  1981  Den 5te Som ei kvinne  Håvard Rem  Åge Aleksandersen  1997  Fredløs - Dylan på norsk Nett som ei kvinne  Tom Roger Aadland  Tom Roger Aadland  2016  Blondt i blondt

Bakgrunnsstoff
Teksten 

Kjelder 
Denne artikkelen bygger på «Just Like a Woman» frå ,  den 5. mars 2010. 
 oppgav desse kjeldene:

Kategori:Songar frå 1966
Kategori:Bob Dylan-songar
Kategori:Singlar frå 1966
Kategori:Songar skrivne av Bob Dylan
Kategori:Songar produserte av Bob Johnston
Kategori:Columbia Records-singlar
Kategori:Fontana Records-singlar
Kategori:Van Morrison-songar
Kategori:Jeff Buckley-songar
Kategori:Nina Simone-songar
Kategori:Joe Cocker-songar
Kategori:Manfred Mann-songar
Kategori:Richie Havens-songar
Kategori:The Hollies-songar
Kategori:Roberta Flack-songar
Kategori:Hugo Montenegro-songar
Kategori:Rick Nelson-songar
Kategori:Rod Stewart-songar
Kategori:The Byrds-songar
Kategori:Judy Collins-songar
Kategori:Radka Toneff-songar
Kategori:Stevie Nicks-songar
Kategori:Steve Howe-songar
Kategori:Brødrene Olsen-songar
Kategori:Charlotte Gainsbourg-songar
Kategori:Old Crow Medicine Show-songar
Kategori:Åge Aleksandersen-songar
Kategori:Tom Roger Aadland-songar
Kategori:Prima Vera-songar
 232